CELEX: 62019CA0882
Language: sk
Date: 2021-10-06 00:00:00
Title: Vec C-882/19: Rozsudok Súdneho dvora (veľká komora) zo 6. októbra 2021 (návrh na začatie prejudiciálneho konania, ktorý podal Audiencia Provincial de Barcelona – Španielsko) – Sumal, S.L./Mercedes Benz Trucks España, S.L. (Návrh na začatie prejudiciálneho konania – Hospodárska súťaž – Náhrada škody spôsobenej postupom zakázaným článkom 101 ods. 1 ZFEÚ – Určenie subjektov zodpovedných za náhradu škody – Žaloba o náhradu škody podaná proti dcérskej spoločnosti materskej spoločnosti a v nadväznosti na rozhodnutie konštatujúce účasť tejto jedinej materskej spoločnosti na karteli – Pojem „podnik“ – Pojem „hospodárska jednotka“)

6.12.2021   
            
            
               SK
            
            
               Úradný vestník Európskej únie
            
            
               C 490/7
            
         
      Rozsudok Súdneho dvora (veľká komora) zo 6. októbra 2021 (návrh na začatie prejudiciálneho konania, ktorý podal Audiencia Provincial de Barcelona – Španielsko) – Sumal, S.L./Mercedes Benz Trucks España, S.L.
      (Vec C-882/19) (1)
      
      (Návrh na začatie prejudiciálneho konania - Hospodárska súťaž - Náhrada škody spôsobenej postupom zakázaným článkom 101 ods. 1 ZFEÚ - Určenie subjektov zodpovedných za náhradu škody - Žaloba o náhradu škody podaná proti dcérskej spoločnosti materskej spoločnosti a v nadväznosti na rozhodnutie konštatujúce účasť tejto jedinej materskej spoločnosti na karteli - Pojem „podnik“ - Pojem „hospodárska jednotka“)
      (2021/C 490/04)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Audiencia Provincial de Barcelona
      
         Účastníci konania pred vnútroštátnym súdom
      
      
         Žalobkyňa: Sumal, S.L.
      
         Žalovaná: Mercedes Benz Trucks España, S.L.
      
         Výrok rozsudku
      
      
                  1.
               
               
                  Článok 101 ods. 1 ZFEÚ sa má vykladať v tom zmysle, že obeť protisúťažného postupu podniku môže podať žalobu o náhradu škody nezávisle proti materskej spoločnosti, ktorá bola sankcionovaná Európskou komisiou na základe tohto postupu v rozhodnutí, alebo proti dcérskej spoločnosti tejto materskej spoločnosti, ktorej sa toto rozhodnutie netýkalo, pokiaľ spoločne tvoria hospodársku jednotku. Dotknutá dcérska spoločnosť musí mať možnosť uplatniť účinne svoje právo na obranu, aby mohla preukázať, že nepatrí k uvedenému podniku a ak Komisia neprijala žiadne rozhodnutie na základe článku 101 ZFEÚ, má tiež právo spochybniť samotnú existenciu uvádzaného porušujúceho konania.
               
            
                  2.
               
               
                  Článok 101 ods. 1 ZFEÚ sa má vykladať v tom zmysle, že bráni vnútroštátnej právnej úprave, ktorá stanovuje možnosť pripísať zodpovednosť za konanie jednej spoločnosti inej spoločnosti iba v prípade, ak druhá uvedená spoločnosť vykonáva dohľad nad prvou spoločnosťou.
               
            
         (1)  Ú. v. EÚ C 87, 16.3.2020.